Proiect de hotărâre privind inițierea demersurilor de actualizare a Planului Urbanistic General (PUG) al comunei Gârleni

Primăria comunei Gârleni aduce la cunoștința publicului inițierea procedurii de actualizare a Planului Urbanistic General (PUG) și a Regulamentului Local de Urbanism (RLU), documentații aprobate anterior în anul 2016.

Actualizarea acestor documente este necesară în contextul evoluției economice, sociale și urbanistice a comunei, precum și al modificărilor legislative intervenite în domeniul amenajării teritoriului și urbanismului. Documentația actuală nu mai răspunde în totalitate cerințelor de dezvoltare actuale și viitoare ale localității.

Prin acest demers se urmărește:

adaptarea reglementărilor urbanistice la realitățile actuale;

asigurarea unei dezvoltări durabile și coerente a teritoriului;

îmbunătățirea condițiilor pentru investiții și dezvoltare locală;

optimizarea utilizării terenurilor și a funcțiunilor acestora;

reducerea necesității documentațiilor urbanistice suplimentare (PUZ).

Până la aprobarea noii documentații, se propune prelungirea valabilității actualului Plan Urbanistic General, în conformitate cu prevederile legale în vigoare.

Procesul de actualizare va respecta principiile transparenței decizionale, implicând informarea și consultarea publicului, precum și parcurgerea tuturor etapelor legale necesare (studii de fundamentare, elaborare, avizare și aprobare).

Proiect de hotarare actualizare PUG (1) Descarcă